નવી દિલ્હી, 25 ઑક્ટોબર: સમાચાર આવી રહ્યાં છે કે મનમોહનસિંહના કેબિનેટમાં ફેરબદલ થઇ શકે છે. આ ફેરબદલની ખાસ વાત એ છે કે કોંગ્રેસ રાષ્ટ્રીય મહાસચિવ રાહુલ ગાંધી પણ આ કેબિનેટનો ભાગ બની શકે છે. મળતી માહિતી મુજબ આ ફેરબદલ રવિવારે થઇ શકે છે. કેબિનેટમાં ફેરબદલના ડ્રાફ્ટને અંતિમ રૂપ આપવા માટે શુક્રવારે વડાપ્રધાન મનમોહન સિંહ અને કોંગ્રેસ પ્રમુખ સોનિયા ગાંધીની બેઠક યોજાશે. આવી અટકળો તો છેલ્લાં કેટલાક સમયથી ચાલી રહી હતી કે જો આ વખતે કેબિનેટમાં ફેરબદલ કરવામાં આવશે તો કેટલાક મંત્રીઓને પ્રમોશન મળી શકે છે તો કેટલાક નેતાઓ ઘરભેગાં થઇ શકે છે.